న్యూఢిల్లీ, మార్చి 28 (ఆంధ్రజ్యోతి): రాష్ట్రపతి, ఉపరాష్ట్రపతి అభ్యర్థుల ఖరారుకు ప్రధాని నరేంద్ర మోదీ కసరత్తు ప్రారంభించారు. ఏప్రిల్ 7వ తేదీన ఎన్డీఏ పాలిత రాష్ట్రాల ముఖ్యమంత్రులతో భేటీ కావాలని నిర్ణయించుకున్నారు. బీజేపీతో పాటు ఎన్డీఏ భాగస్వామ్య పక్షాలకు చెందిన 17 మంది సీఎంలను 7వ తేదీన రాత్రి 7.30కు తన అధికారిక నివాసంలో జరిగే విందుకు హాజరుకావాలని ఆహ్వానం పంపినట్లు సమాచారం. ఆంధ్రప్రదేశ్ సీఎం-టీడీపీ అధినేత చంద్రబాబు, సిక్కిం, నాగాలాండ్, జమ్మూకశ్మీరు సీఎంలతో పాటు బీజేపీకి చెందిన 13 రాష్ట్రాల ముఖ్యమంత్రులు ఈ సమావేశంలో పాల్గొననున్నారు.జూలైలో రాష్ట్రపతి ప్రణబ్ పదవీ కాలం ముగుస్తోంది. ఉపరాష్ట్రపతి ఎన్నికల్లో బీజేపీ అభ్యర్థికి ఢోకా లేదు. రాష్ట్రపతి ఎన్నికలో పార్లమెంటు ఉభయసభల సభ్యులు, అన్ని రాష్ట్రాల అసెంబ్లీ సభ్యులు ఓటేయాలి. బీజేపీ తన అభ్యర్థిని గెలిపించుకోవాలంటే మరిన్ని పార్టీల మద్దతు కూడగట్టుకోవలసి ఉంటుంది. ఈ నేపథ్యంలో ఎన్డీఏ సీఎంలతో భేటీ తర్వాత విపక్షాలతోనూ మోదీ భేటీ అవుతారని బీజేపీ నేతలు వెల్లడించారు.రాష్ట్రపతి పదవికి బీజేపీ కురువృద్ధుడు, మాజీ ఉప ప్రధాని ఆడ్వాణీని ఎన్నుకోవడానికి తమకేమీ అభ్యంతరం లేదని పశ్చిమ బెంగాల్ ముఖ్యమంత్రి మమతా బెనర్జీ ఇదివరకే స్పష్టం చేశారు. ఆయనతో పాటు సుష్మాస్వరాజ్, సుమిత్రా మహాజన్లలో ఎవరిని నిలబెట్టినా మద్దతిస్తామని ఇటీవల ఒక బంగ్లా టీవీకిచ్చిన ఇంటర్యూలో తెలిపారు. బిహార్ సీఎం నితీశ్కు ఆడ్వాణీతో సన్నిహిత సంబంధాలున్నాయి. 2014 లోక్సభ ఎన్నికల్లో ఆయన్ను కాదని మోదీని బీజేపీ ప్రధాని అభ్యర్థిగా ప్రకటించినందునే బీజేపీతో సంబంధాలు తెంచుకున్నారు. ఆడ్వాణీ అభ్యర్థిత్వానికి ఆయన కచ్చితంగా మద్దతిస్తారని భావిస్తున్నారు. బీజేపీ మిత్రపక్షమైన శివసేన మాత్రం ఆర్ఎ్సఎస్ చీఫ్ మోహన్ భగవతకు మద్దతిస్తామని పేర్కొంది. భగవతకు తాము మద్దతిచ్చేది లేదని కాంగ్రెస్ తెగేసిచెప్పింది.త్వరలో అంతర్గతంగా చర్చించుకుని తమ సొంత అభ్యర్థిని ప్రకటిస్తామని వెల్లడించింది. కాగా రాష్ట్రపతి పదవికి లోక్సభ స్పీకర్ సుమిత్రా మహాజన్ ప్రయత్నాలు చేస్తున్నట్లు బీజేపీ సీనియర్ నేతలు చెబుతున్నారు. వీలు కుదిరినప్పుడల్లా ఆమె ఎంపీలకు విందులిస్తున్నారని, ప్రపంచ మహిళా దినోత్సవం సందర్భంగా మహిళా ఎంపీలకు తన నివాసంలో విందు ఏర్పాటు చేశారని అంటున్నారు. మంగళవారం గుడి పడ్వా, నవరాత్రి, విషు, ఉగాది పండుగల సందర్భంగా లోక్సభ ఆవరణలోనే విందు ఇచ్చి కొత్త సంప్రదాయానికి తెరతీశారు.
newdhilly, marchi 28 (aandhrajyoti): rashtrapati, uparaashtrapati abhyardhula khararuku pradhaani narendra modii kasarattu praarambhinchaaru. epril 7va tedeena ndda paalita rashtrala mukhyamantrulatho bheti kaavaalani nirnayinchukunnaaru. beejeepeetho paatu ndda bhagaswamya pakshaalaku chendina 17 mandi cmlanu 7va tedeena raatri 7.30ku tana adhikaarika nivaasamlo jarige vinduku haajarukaavaalani aahvaanam pampinatlu samacharam. andhrapradesh cm-tdp adhinetha chandrababu, sikkim, nagaland, jammookashmeeru cmlatho paatu beejeepeeki chendina 13 rashtrala mukhyamantrulu ee samavesamlo paalgonanunnaaru.juulailoo rashtrapati pranab padavee kaalam mugustondi. uparaashtrapati ennikallo bgfa abhyardhiki dhoka ledu. rashtrapati ennikalo paarlamentu ubhayasabhala sabhyulu, anni rashtrala assembley sabhyulu oteyaali. bgfa tana abhyardhini gelipinchukovalante marinni paarteela maddatu koodagattukovalasi untundi. ee nepathyamlo ndda cmlatho bheti tarvaata vipakshaalatoonuu modii bheti avutaarani bgfa nethalu velladinchaaru.rashtrapati padaviki bgfa kuruvruddhudu, maji upa pradhaani aadvaaneeni ennukovadaaniki tamakemee abhyantaram ledani paschima bengal mukhyamantri mamata benerji idivarake spashtam chesaru. aayanatho paatu sushmaswaraj, sumitra mahaajanlalo evarini nilabettina maddatistaamani iteevala oka bangla teeveekicchina interyoolo telipaaru. bihar cm niteesku aadvaaniitoe sannihita sambandhaalunnaayi. 2014 loksabha ennikallo aayannu kaadani modeeni bgfa pradhaani abhyardhigaa prakatinchinandune beejeepeetho sambandhaalu tenchukunnaaru. aadwani abhyardhitvaaniki aayana kachitamgaa maddatistaarani bhaavistunnaaru. bgfa mitrapakshamaina sivasena maatram arcs cheef mohan bhagavataku maddatistaamani perkondi. bhagavataku taamu maddatichedi ledani congress tegesicheppindi.twaralo antargatamgaa charchinchukuni tama sonta abhyardhini prakatistaamani velladinchindi. kaga rashtrapati padaviki loksabha speaker sumitra mahajan prayatnaalu chestunnatlu bgfa seanier nethalu chebutunnaru. veelu kudirinappudalla aame empeelaku vindulistunnaarani, prapancha mahila dinotsavam sandarbhamgaa mahila empeelaku tana nivaasamlo vindu erpaatu chesarani antunnaru. mangalavaaram gudi padwa, navaratri, vishu, ugaadi pandugala sandarbhamgaa loksabha aavaranalone vindu ichi kotta sampradaayaaniki terateesaaru.